Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom 	

Sp. zn. : Pv 236/12/3304	Nové Mesto nad Váhom, 7.11.2012
EEČ : 2-24-102-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1, odsek 3 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Nové Mesto nad Váhom
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
a.	Peňažná suma určená na všeobecne prospešné účely: 200,00 € 
b.	Konkrétny adresát 50 % z peňažnej sumy určenej na všeobecne prospešné účely: Občianske združenie Liga pár páru v Slovenskej republike, Slovenskej armády 15, 953 01 XXXXX 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-170/MY-NM-2012.
V čase od 16.10 h do 20.43 h ako zamestnanec odcudzil bez použitia násilia z centrálneho skladu spol. XXXXX, s. r. o., na XXXXX, XXXXX, inštalačný materiál: CS-CARLA UMYVADLO NAB. 90 K11-0039 v počte 1 ks, KOTOL IMM VICTRIX X 24 KON 3,0 ohrev v počte 1 ks, KOTOL IMME MINI NIKE 24 kW TUV v počte 1 ks, KOTOL IMME ZEUS 24kW 9,3-24,0 kW 451 TUV v počte 1 ks, čím spôsobil spoločnosti XXXXX, s. r. o., XXXXX XXXXX XXXXX, IXXXXX škodu vo výške 4.743,25 Eur, ktorú si nenárokujú, nakoľko časť vecí im bola vrátená a zvyšok vyplatený na hotovosti.

Odôvodnenie: 
       Dňa 22.03.2012 vydal poverený príslušník Okresného riaditeľstva Policajného zboru v Novom Meste nad Váhom, odboru poriadkovej a dopravnej polície Obvodného oddelenia PZ XXXXX uznesenie ČVS:ORP-170/MY-NM-2012, ktorým podľa ustanovenia § 199 ods. 1 Trestného poriadku začal trestné stíhanie pre prečin krádeže podľa § 212 ods. 1, ods. 3 písm. a) Trestného zákona na tom skutkovom základe ako je uvedené v uvedenom uznesení. 

       Dňa 25.05.2012 vydal policajt uznesenie ČVS:ORP-170/MY-NM-2012, ktorým podľa ustanovenia § 206 ods. 1 Trestného poriadku vzniesol obvinenie XXXXX, nar. XXXXX v Myjave, bytom XXXXX časť XXXXX, stíhaného na slobode na tom skutkovom základe ako je uvedené v uvedenom uznesení. 

      Dňa 17.09.2012 bol na tunajšiu prokuratúru v zmysle § 209 ods. 1 TP doručený návrh policajta na podmienečne zastavenie trestného stíhania podľa § 216 ods. 1 Trestného poriadku.

    Po preskúmaní predloženého návrhu ako aj na vec vzťahujúceho sa spisového materiálu som v predmetnej trestnej veci dňa 20.09.2012 v zmysle ustanovenia § 3 ods. 2 zákona č. 550/2003 Z. z. o mediačných a probačných úradníkoch v znení neskorších predpisov, uložil pokyn na utvorenie podmienok na vydanie rozhodnutia o schválení zmieru a zastavení trestného stíhania.

     Dňa 05.11.2012 bol na Okresnú prokuratúru Nové Mesto nad Váhom doručený od probačného a mediačného úradníka Okresného súdu Nové Mesto nad Váhom príslušný vyšetrovací spis, pričom som zistil, že v predmetnej trestnej veci sa dňa 15.10.2012 realizovala medzi obvineným a poškodeným priama mediácia. Rovnako som zistil, že obvinený po zákonnom poučení súhlasil s mediáciou ako mimosúdnym konaním, a to formou schválenia zmieru a zastavenia trestného stíhania v zmysle § 220 a nasl. Trestného poriadku. 

     Z výsledku mediačného konania vyplýva, že v zmysle § 220 a nasl. Trestného poriadku bol v Novom Meste nad Váhom dňa 15.10.2012 uzatvorený zmier medzi obvineným XXXXX, nar. XXXXX v Myjave, bytom XXXXX časť XXXXX, a poškodenou spoločnosťou XXXXX, s.r.o., XXXXX XXXXX, XXXXX XXXXX, Slovenská republika, XXXXX, zastúpenou konateľom spoločnosti XXXXX, XXXXX  

      Z písomného uzatvoreného zmieru ako aj z predložených listinných podkladov vyplynul záver, že poškodená spoločnosť si voči obvinenému neuplatnila žiadnu ďalšiu náhradu škody, nakoľko spôsobená škoda bola už uhradená. Rovnako bolo zistené, že obvinený zložil dňa 26.10.2012 na účet prokuratúry sumu vo výške 200 Eur na všeobecne prospešné účely. Obvinený v uzatvorenom zmiery určil, že z uvedenej peňažnej sumy 50% poukazuje Občianskemu združeniu Liga pár páru v Slovenskej republike, Slovenskej armády 15, 953 01 XXXXX, IČO: 37968122, DIČ: 2021936136, č. účtu: VÚB 2072156257/0200, podľa § 224 ods. 1 Trestného poriadku. Podľa § 224 ods. 2 Trestného poriadku obvinená určila, že ostatných 50% bude poukázaných štátu na peňažnú pomoc poškodeným.       

      Zo stanov občianskeho združenia LIGA PÁR PÁRU v Slovenskej republike priamo z článku II.  vyplýva, že cieľom tohto združenia je pacovať v prospech rodiny, detí a mládeže. 

      Peňažnú sumu určenú na všeobecne prospešné účely, ktorú obvinený zaplatil na účet prokuratúry v celkovej sume 200 EUR, považujem vzhľadom na závažnosť spáchaného prečinu, dotknutý verejný záujem, osobné a majetkové pomery obvineného a jeho doterajší život za primeranú.
     
     Účelom zmieru je zrýchlenie a zhospodárnenie trestného konania, náhrada majetkovej škody, urovnanie a vysporiadanie vzájomných vzťahov medzi obvinenou a poškodeným. Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je z hľadiska účelu trestného konania postačujúci. 

Preskúmaním príslušného spisového materiálu som zistil, že v predmetnej veci sa koná o prečine, pre ktorý zákon ustanovuje trest odňatia slobody, ktorého horná hranica neprevyšuje 5 rokov. Obvinená a poškodený s takýmto spôsobom vybavenia veci vyslovili súhlas. Zároveň som zistil, že spáchaným trestným činom nebola spôsobená smrť osoby, nie je vedené trestné stíhanie pre korupciu a nie je vedené trestné stíhanie ani proti verejnému činiteľovi alebo zahraničnému verejnému činiteľovi, čo by bolo zákonnou prekážkou na schválenie zmieru a následné zastavenie trestného stíhania.  

        Z predloženého odpisu registra trestov zo dňa 17.09.2012 vyplýva, že obvinený nebol doposiaľ uznaný vinným zo spáchania trestného činu. Rovnako z vyžiadaných správ z prípravného konania vyplynul záver, že obvinený nebol sankcionovaný a ani prejednávaný z priestupku, resp. iného správneho deliktu.

Na základe vyššieho uvedeného bolo potrebné rozhodnúť tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ondrej Prikryl, PhD.
prokurátor